
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2120 

31 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Γενικού Κανονισμού Ιματισμού- 
Υπόδησης και Λοιπών Ατομικών Ειδών Προσωπι¬ 
κού Ε.Δ. 1 

Απαγόρευση κυνηγίου για ορισμένο χρόνο στο Όρος 

Κιθαιρώνα. 2 

Απαγόρευση κυνηγίου για ορισμένο χρόνο στο Όρος 

Πάστρα. 3 

Τροποποίηση του Ο.Ε.Υ του δήμου Φιλιατρών. 4 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Ζαχαράκη Δήμητρα του Λά¬ 
μπρου. 5 

Τροποποίηση του Οργανισμού Εσωτερικής Υπηρε¬ 
σίας του Δήμου Στυρέων Ν.Ευβοίας». 6 


Συμπλήρωση της υπ’ αριθμ. 2/2007 (ΦΕΚ 1930/25.9.2007 
τ.Β) απόφασης της Ολομέλειας του Ελεγκτικού 
Συνεδρίου (σε Συμβούλιο) περί συγκροτήσεως 
των Τμημάτων του Ελεγκτικού Συνεδρίου για το 

δικαστικό έτος 2007-2008. 7 

Ορισμός του Περιφερειακού Υποκαταστήματος ΙΚΑ 
- ΕΤΑΜ Καρδίτσας ως αρμόδιο για την έκδοση 
αποφάσεων απονομής σύνταξης, με βάση τις Κοι¬ 
νοτικές διατάξεις και τις Διμερείς Συμβάσεις κοι¬ 


νωνικής ασφάλισης. 8 

ΑΠΟΦΑΣΕΙ Σ 

Αριθμ. Φ.600/56/99773/Σ. 939 (1) 


Τροποποίηση του Γενικού Κανονισμού Ιματισμού-Υπό- 
δησης και Λοιπών Ατομικών Ειδών Προσωπικού Ε.Δ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα άρθρα 5, 37,107 και 108, του ν.δ. 721/1970 «Περί 
οικονομικής μερίμνης και λογιστικού των Ενόπλων Δυ¬ 
νάμεων» (ΦΕΚ Α' 251). 

β. Το Γενικό Κανονισμό Ιματισμού - Υπόδησης και 
Λοιπών Ατομικών Ειδών Προσωπικού Ενόπλων Δυνά¬ 
μεων που εγκρίθηκε με την υπ’ αριθμ. Φ.092.5/3/234788/ 
Σ.935/16.7.1981 απόφαση ΥΦΕΘΑ (ΦΕΚ Β'515). 

γ. Το άρθρο 90 παρ. 2 του Κώδικα Νομοθεσίας για την 
Κυβέρνηση και τα Κυβερνητικά Οργανα, που κυρώθηκε 


με το άρθρο πρώτο του π.δ. 63/2005 (ΦΕΚ 98 τ. Α') και 
το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

δ. Την υπ’ αριθμ. 249139/24.9.2007 (ΦΕΚ Β1929) κοινή 
απόφαση Πρωθυπουργού και Υπουργού Εθνικής Άμυ¬ 
νας «Ανάθεση αρμοδιοτήτων Υπουργού Εθνικής Αμυνας 
στους Υφυπουργούς Εθνικής Άμυνας». 

ε. Την υπ’ αριθμ. 6 γνωμάτευση της 12ης/30.4.2007 
Απόφασης του Συμβουλίου Αρχηγών Γενικών Επιτε¬ 
λείων, για την έγκριση της τροποποίησης του Γ ενικού 
Κανονισμού Ιματισμού-Υπόδησης και Λοιπών Ατομικών 
Ειδών Προσωπικού ΕΔ, αποφασίζουμε: 

1. Στο άρθρο 6 του Γ ενικού Κανονισμού προστίθεται 
παράγραφος 13 ως εξής: 

«13. Τα περιλαμβανόμενα στις Κλίμακες είδη είναι δυ¬ 
νατόν να διατίθενται εις χρήμα υπό λογιστική μορφή 
με την καθιέρωση πιστωτικής κάρτας ειδών στολών για 
αποκλειστική χρήση της στους Προμηθευτικούς Οργα¬ 
νισμούς των ΕΔ». 

2. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει από την ημερομηνία δη¬ 
μοσίευσής της. 

Αθήνα, 16 Οκτωβρίου 2007 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΤΑΣΟΥΛΑΣ 
-♦- 

Αριθμ. 3068 (2) 

Απαγόρευση κυνηγίου για ορισμένο χρόνο 
στο Ορος Κιθαιρώνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ.5 του ν.δ. 86/1969, 
που προστέθηκε με το άρθρο 7 πρ.3 του ν. 177/1975 «περί 
αντικαταστάσεως και συμπληρώσεως διατάξεων τινών 
του ν.δ. 86/1969 περί Δασικού Κώδικος». 

2. Τις διατάξεις της υπ’ αριθμ. 414985/29.11.1985 (ΦΕΚ.757/ 
Β'/18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέ¬ 
τρα Διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α'/22.3.1993 
«περί καθορισμού αρμοδιοτήτων που διατηρούνται από 

τον Υπουργό και τις περιφερειακές αρχές ή όργανα 
διανομαρχιακού Επιπέδου του Υπουργείου Γεωργίας». 

4 Τις διατάξεις του ν. 2503/1997 «Διοίκηση, στελέχωση, 
οργάνωση περιφέρειας...». 

5. Την υπ’ αριθμ. 778/16.1.2004 απόφαση του Γ.Γ.Π.Α. 
(ΦΕΚ 93/Τ.Β/23.1.2004). 

6. Το υπ’ αριθμ. 3906/21.9.2007 έγγραφο του Δασαρ¬ 
χείου Πάρνηθας. 

7. Το υπ’ αριθμ. 868/24.9.2007 έγγραφο του Φορέα 
Διαχείρισης Εθνικού Δρυμού Πάρνηθας. 

8. Την υπ’ αριθμ. 4087/12.10.2007 εισήγηση του Δασαρ¬ 
χείου Αιγάλεω. 

9. Τη σκοπιμότητα απαγόρευσης του κυνηγίου στο 
Όρος Κιθαιρώνα, σε έκταση που αποτελεί βιότοπο με 
παρόμοια χαρακτηριστικά με αυτά της καμένης έκτα¬ 
σης του Εθνικού Δρυμού της Πάρνηθας, προκειμένου 
να επιβιώσουν σπάνια είδη της άγριας πανίδας του 
προαναφερόμενου Δρυμού, σημαντικοί πληθυσμοί του 
οποίου κατέφυγαν σε όμορες σ’ αυτόν περιοχές μετά 
την πυρκαγιά του Ιουνίου 2007, αποφασίζουμε: 

Απαγορεύουμε το κυνήγι όλων των θηραμάτων, από 
την ημερομηνία της παρούσας μέχρι το τέλος της κυ¬ 
νηγετικής περιόδου 2009-2010, στη θέση «Κιθαιρώνας», 
περιφέρειας Δήμου Βιλλίων, σε έκταση εμβαδού 6.300 
περίπου στρεμμάτων, η οποία οριοθετείται ως εξής: 

Αρχίζει σε απόσταση 1200 περίπου μέτρων από την 
υπάρχουσα διασταύρωση στη θέση Βρύση Τσιάς Δήμου 
Βιλλίων προς Κιθαιρώνα. Συνεχίζει βόρεια ακολουθώ¬ 
ντας τον χωματόδρομο (που καταλήγει στην ΠΕΟ Αθη¬ 
νών Θηβών πλησίον των Ερυθρών) για απόσταση 3.400 
περίπου μέτρων μέχρι την υπάρχουσα διασταύρωση. 
Συνεχίζει βορειοδυτικά στον χωματόδρομο για από¬ 
σταση 550 περίπου μέτρα μέχρι τη διασταύρωση που 
υπάρχει στον αυχένα. Ακολουθεί δυτικά τον υπάρχοντα 
χωματόδρομο για 650 περίπου μέτρα και στη συνέχεια 
τη νοητή ευθεία μήκους 200 περίπου μέτρων μέχρι την 


κορυφογραμμή, η οποία και αποτελεί τα όρια Ν. Αττικής 
- Ν. Βοιωτίας, σύμφωνα με το χάρτη κλίμακας 1: 50.000 
έτους 1989 εκδόσεως ΓΥΣ. Συνεχίζει δυτικά επί της 
κορυφογραμμής του Κιθαιρώνα, διέρχεται από ύψωμα 
«τρεις κορυφές» (υψόμετρο 1358) μέχρι τα ανάντη του 
ρέματος Σοχά (ευρισκόμενου σε απόσταση 1050 μέτρων 
δυτικά του υψώματος «τρεις κορυφές»). Συνεχίζει Νότια 
ακολουθώντας το ρέμα Σοχά για μήκος 1600 μέτρα 
περίπου μέχρι τη διασταύρωση μικρού ρέματος και κα- 
τευθύνεται βορειοανατολικά του μικρού ρέματος για 
απόσταση 700 μέτρων περίπου, μέχρι να συναντήσει το 
παλιό μονοπάτι. Ακολουθεί νοτιοανατολικά το μονοπάτι 
μέχρι να συναντήσει σε απόσταση 250 μέτρων περίπου 
τον ασφαλτόδρομο και κατευθύνεται επί του δρόμου 
προς Βίλλια και σε απόσταση 1100 μέτρων περίπου 
από τη διασταύρωση του Αγ. Νεκταρίου καταλήγει στο 
αρχικό σημείο. 

Η ανωτέρω οριογραμμή απεικονίζεται στο με ημερο¬ 
μηνία 11.10.2007 διάγραμμα κλ. 1:50.000 αποσπάσματος 
χάρτη ΓΥΣ του Δασάρχη Αιγάλεω που συνοδεύει την 
παρούσα 

Το Δασαρχείο Αιγάλεω παρακαλείται να εκδώσει 
Αστυνομική Απαγορευτική διάταξη Κυνηγίου για την 
ανωτέρω περιοχή. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 ν. 177/1975 ΦΕΚ 205/Α'/1975) και 
θα ισχύει από το κυνηγετικό έτος 2007-2008, η δε τήρη¬ 
σή της ανατίθεται στα όργανα της Δασικής Υπηρεσίας, 
Δημόσιας Τάξης των Κυνηγετικών Οργανώσεων και σε 
κάθε φιλόνομο πολίτη. 

Αιγάλεω, 23 Οκτωβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Αριθμ. 3067 (3) 

Απαγόρευση κυνηγίου για ορισμένο χρόνο 
στο Όρος Πάστρα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 258 παρ.5 του ν.δ. 86/1969, 
που προστέθηκε με το άρθρο 7 πρ.3 του ν. 177/1975 «περί 
αντικαταστάσεως και συμπληρώσεως διατάξεων τινών 
του ν.δ. 86/1969 περί Δασικού Κώδικος». 

2. Τις διατάξεις της υπ’ αριθμ. 414985/29.11.1985 (ΦΕΚ.757/ 
Β'/18.12.1985) κοινής απόφασης των Υφυπουργού Εθνικής 
Οικονομίας και Αναπληρωτή Υπουργού Γεωργίας «Μέ¬ 
τρα Διαχείρισης της άγριας πτηνοπανίδας». 

3. Τις διατάξεις του π.δ. 94/1993 (ΦΕΚ 40/Α722.3.1993 
«περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού Επιπέδου του Υπουργείου Γ εωργίας». 

4. Τις διατάξεις του ν. 2503/1997 «Διοίκηση, στελέχωση, 
οργάνωση περιφέρειας...». 

5. Την υπ’ αριθμ. 778/16.1.2004 απόφαση του Γ.Γ.Π.Α. 
(ΦΕΚ 93/τ.Β/23.1.2004). 

6. Το υπ’ αριθμ. 3906/21.9.2007 έγγραφο του Δασαρ¬ 
χείου Πάρνηθας. 

7. Το υπ’ αριθμ. 868/24.9.2007 έγγραφο του Φορέα 
Διαχείρισης Εθνικού Δρυμού Πάρνηθας. 

8. Το υπ’ αριθμ. 1078/19.9.2007 έγγραφο της Κοινότη¬ 
τας Οινόης. 

9. Την από 3.9.2007 αναφορά του Εξωραϊστικού Συλ¬ 
λόγου «Λεύκα». 

10. Την υπ’ αριθμ. 3901/12.10.2007 εισήγηση του Δα¬ 
σαρχείου Αιγάλεω. 

11. Τη σκοπιμότητα απαγόρευσης του κυνηγίου στο 
Όρος Πάστρα, σε έκταση που έχουν εμφανισθεί σπάνια 
και απειλούμενα με εξαφάνιση είδη της άγριας πανίδας 
(κόκκινο ελάφι, ζαρκάδι κλπ) του Εθνικού Δρυμού της 
Πάρνηθας, σημαντικοί πληθυσμοί του οποίου κατέφυγαν 
σε όμορες σ’ αυτόν περιοχές μετά την πυρκαγιά του 
Ιουνίου 2007, αποφασίζουμε: 

Απαγορεύουμε το κυνήγι όλων των θηραμάτων, από 
την ημερομηνία της παρούσας μέχρι το τέλος της κυ¬ 
νηγετικής περιόδου 2009-2010, στη θέση «Πάστρα», πε¬ 
ριφέρειας Δήμου Μάνδρας και Κοινότητας Οινόης, σε 
έκταση εμβαδού 30.050 περίπου στρεμμάτων, η οποία 
οριοθετείται ως εξής: 

Αρχίζει από τη διασταύρωση προς Βίλλια επί της 
Π.Ε.Ο. Αθηνών-Θηβών και ακολουθεί την Π.Ε.Ο. προς 
Ερυθρές για απόσταση 7.100 περίπου μέτρων μέχρι να 
συναντήσει το χωματόδρομο (προς Αγ. Αθανάσιο και 
Όσιο Μελέτιο). Ακολουθεί το χωματόδρομο αυτόν (κα¬ 
τεύθυνση ανατολική) για 10.300 μ. περίπου μέχρι την 
υπάρχουσα διασταύρωση (που βρίσκεται πλησίον του 
υψώματος «αστροπελέκι»), και συνεχίζει για 250 περί¬ 
που μέτρα βόρεια μέχρι την κορυφογραμμή η οποία 
απεικονίζεται ως όριο των Νομών Αττικής και Βοιωτίας, 


στο χάρτη κλ. 1:50.000 έτους 1989, εκδόσεως ΓΥΣ. Στη 
συνέχεια ακολουθεί ανατολικά την κορυφογραμμή αυτή 
για απόσταση 3 χλμ. περίπου μέχρι το χωματόδρομο 
και κατευθύνεται νότια ακολουθώντας την κοίτη του 
ρέματος το οποίο απεικονίζεται ως όριο των Νομών 
Αττικής και Βοιωτίας στο χάρτη κλ. 1:50.000 έτους 1989 
εκδόσεως ΓΥΣ και μέχρι τον ασφαλτόδρομο (Οινόης 
- Στεφάνη). Στη συνέχεια κατευθύνεται δυτικά στον 
ασφαλτόδρομο για 550 μ. περίπου μέχρι το δρόμο προς 
Όσιο Μελέτιο. Συνεχίζει Βόρεια επί του δρόμου προς 
Οσιο Μελέτιο για 1.350 μ. περίπου και μετά κατευθύ- 
νεται δυτικά στο χωματόδρομο για 400 μ. περίπου και 
συνεχίζει σε νοητή ευθεία μήκους 550 μ. περίπου μέχρι 
τη διασταύρωση χωματόδρομων. Μετά τη διασταύρωση 
αυτή συνεχίζει επί του υπάρχοντος χωματόδρομου δυ¬ 
τικά για 280 μ. περίπου μέχρι το μικρό ρέμα, συνεχίζει 
νότια για 75 μ. περίπου και μετά νοτιοδυτικά (επί του 
υπάρχοντος χωματόδρομου) για 230 μ. περίπου μέχρι 
τη διασταύρωση. Μετά τη διασταύρωση αυτή συνεχίζει 
βόρεια για 830 περίπου μέτρα, δυτικά για 260 περίπου 
μέτρα, βόρεια για 280 περίπου μέτρα και νοτιοδυτικά 
για 400 περίπου μέτρα, όπου και υπάρχει το ξωκλήσι 
του Αγ. Δημητρίου. Από το σημείο αυτό κατευθύνεται 
νοτιοδυτικά επί του υπάρχοντος χωματόδρομου για 
400 μ. περίπου και στην υπάρχουσα εκεί διασταύρωση 
συνεχίζει δυτικά επί του χωματόδρομου για 830 περί¬ 
που μ. μέχρι την επόμενη διασταύρωση. Οδεύει δυτικά 
σε νοητή ευθεία μήκους 380 μ. περίπου μέχρι τη δια¬ 
σταύρωση χωματόδρομων, ακολουθεί το χωματόδρομο 
(κατεύθυνση δυτική) για 200 περίπου μ., και συνέχιζα με 
νότια κατεύθυνση το δρόμο αυτόν για 900μ. περίπου 
μέχρι που διασταυρώνεται με τον ασφαλτόδρομο. Συ¬ 
νεχίζει δυτικά επί του ασφαλτόδρομου για απόσταση 
2.300 περίπου μέτρων μέχρι που διασταυρώνεται με 
την Π.Ε.Ο. Αθηνών-Θηβών. Στη συνέχεια κατευθύνεται 
βορειοδυτικά επί της Π.Ε.Ο. για 50 περίπου μέτρα μέχρι 
να καταλήξει στο αρχικό σημείο. 

Η ανωτέρω οριογραμμή απακονίζεται στο με ημερο¬ 
μηνία 11.10.2007 διάγραμμα κλ. 1:50.000 αποσπάσματος 
χάρτη ΓΥΣ του Δασάρχη Αιγάλεω που συνοδεύει την 
παρούσα. 

Το Δασαρχείο Αιγάλεω παρακαλείται να εκδώσει 
Αστυνομική Απαγορευτική Διάταξη Κυνηγίου για την 
ανωτέρω περιοχή. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 ν. 177/1975 ΦΕΚ 205/Α./1975) και 
θα ισχύει από το κυνηγετικό έτος 2007-2008, η δε τήρη¬ 
σή της ανατίθεται στα όργανα της Δασικής Υπηρεσίας 
Δημόσιας Τάξης των Κυνηγετικών Οργανώσεων και σε 
κάθε φιλόνομο πολίτη. 

Αιγάλεω, 23 Οκτωβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 14035 (4) 

Τροποποίηση του Ο.Ε.Υ του Δήμου Φιλιατρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007, περί 
Οργανισμών Εσωτερικής Υπηρεσίας -Συγκρότηση υπη¬ 
ρεσιών. 

2. Την υπ’ αριθμ. 5495/30.4.1999 απόφασή μας η οποία 
δημοσιεύθηκε στο ΦΕΚ 1127/τ. Β720.6.1999 με την οποία 
εγκρίθηκε ο Ο.Ε.Υ του Δήμου Φιλιατρών, όπως αυτή 
τροποποιήθηκε με την υπ’ αριθμ. 9112/6.7.2004 όμοια 
δική μας (ΦΕΚ 1108/Β/22.7.2004). 

3. Την υπ’ αριθμ. 74/2007 απόφαση του Δ. Σ. Φιλιατρών 
περί τροποποίησης (συμπλήρωσης) του Ο.Ε.Υ. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, έτσι όπως αυτή δι¬ 
ατυπώθηκε στο Πρακτικό Νο 12/21.8.2007(θέμα 7°), με 
την οποία εγκρίνεται η ανωτέρω απόφαση του Δ.Σ. 
Φιλιατρών. 

5. Την υπ’ αριθμ. 7092/1997 απόφαση του Γ.Γ. Π. Π 
«περί άσκησης αρμοδιοτήτων κατ’ εντολή» (ΦΕΚ 551/ Β’ / 
3.6.1998), σε συνδυασμό με την υπ’ αριθμ. 8324/24.5.2004 
όμοια (ΦΕΚ 818/Β/2.6.2004). 

6. Τις διατάξεις του άρθρου 29 Α του ν. 1558/1985 όπως 
αυτό τροποποιήθηκε με το π.δ. 63/2005(ΦΕΚ 98/Α72005), 
αποφασίζουμε: 

Τροποποιούμε την υπ’ αριθμ. 5495/30.4.1999 απόφασή 
μας η οποία δημοσιεύθηκε στο ΦΕΚ 1127 /τ. Β720.6.1999 
με την οποία εγκρίθηκε ο Ο.Ε.Υ του Δήμου Φιλιατρών 
(όπως αυτή τροποποιήθηκε με την υπ’ αριθμ. 9112/6.7.2004 
όμοια δική μας (ΦΕΚ 1108/Β/22.7.2004), και ως εξής: 

Στο μέρος του ΟΕΥ, Οι αναγκαίες διοικητικές θέσεις 
που προβλέπονται κατά διοικητική μονάδα είναι οι 
εξής: 

1. στην παράγραφο Α. ΔΗΜΟΣΙΟΥ ΔΙΚΑΙΟΥ 

- στο Τμήμα Οικονομικών Υπηρεσιών και Προγραμ¬ 
ματισμού, προστίθεται μία(1) θέση ΤΕ Οικονομικού -Λο¬ 
γιστικού. 

- στο Τμήμα Παιδείας Πολιτισμού Αθλητισμού Τουρι¬ 
σμού & Κοινωνικής Πολιτικής, διαγράφεται η υφιστάμενη 
μία(1) Θέση ΤΕ Βιβλιοθηκονόμου. 

- στο Τμήμα Τεχνικών Υπηρεσιών, Μελετών, έργων 
και Πολεοδομίας, διαγράφεται η μία (1) από τις δύο 
υφιστάμενες θέσεις ΔΕ εργοδηγού, και προστίθεται 
μία(1 ) θέση ΔΕ ηλεκτρολόγου. 

2 στην παράγοαφο Β. ΙΔΙΩΤΙΚΟΥ ΔΙΚΑΙΟΥ 

- στο Εποχιακό προσωπικό, προστίθεται μία(1) θέση 
ΔΕ Ηλεκτροτεχνιτών. 

Κατά τα λοιπά ισχύει ως έχει η υπ’ αριθμ. 5495/30.4.1999 
απόφασή μας η οποία δημοσιεύθηκε στο ΦΕΚ 1127/τ. 
Β720.6.1999 με την υπ’ αριθμ. οποία εγκρίθηκε ο Ο. Ε.Υ 
του Δήμου Φιλιατρών (όπως αυτή τροποποιήθηκε με 
την υπ’ αριθμ. 9112/6.7.2004 όμοια δική μας (ΦΕΚ 1108/ 
Β/22.7.2004). 

- Από την παρούσα απόφαση προκαλείται επιπλέον 
δαπάνη σε βάρος του προϋπολογισμού του Δήμου Φι¬ 
λιατρών περίπου 12.600,00 ευρώ ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Οκτωβρίου 2007 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης κ.α.α. 

ΑΙΚ. ΣΑΡΑΝΤΟΠΟΥΛΟΥ 

-♦- 

(5) 

Χορήγηση άδειας άσκησης επαγγέλματος Κοινωνικού 

Λειτουργού στην Ζαχαράκη Δήμητρα του Λάμπρου. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Με την υπ’ αριθμ. 4024/17.10.2007 απόφαση του Νο¬ 
μάρχη Αιτωλοακαρνανίας χορηγείται στη Ζαχαράκη 
Δήμητρα του Λάμπρου άδεια ασκήσεως επαγγέλματος 
Κοινωνικού Λειτουργού. 

Με εντολή Νομάρχη 
Ο Αντινομάρχης 
ΓΕΩΡΓΙΟΣ ΧΡΙΣΤΟΓΙΑΝΝΗΣ 
-♦- 

Αριθμ. 14167 (6) 

Τροποποίηση του Οργανισμού Εσωτερικής Υπηρεσίας 
του Δήμου Στυρέων Ν. Εύβοιας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005. 

4. Τις διατάξεις του άρθρου 10 του ν. 3584/2007 «Κώ¬ 
δικας Κατάστασης Δημοτικών και Κοινοτικών Υπαλ¬ 
λήλων». 

5. Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων διοίκησης» καθώς και του π.δ. 50/2001 «Καθο¬ 
ρισμός των προσόντων διορισμού σε θέσεις φορέων 
του δημόσιου τομέα» όπως ισχύει. 

6. Την υπ’ αριθμ. 3902/26.4.1999 απόφαση του Γ.Γ.Π. Στε¬ 
ρεός Ελλάδας «Εγκριση Οργανισμού Εσωτερικής Υπηρε¬ 
σίας Δήμου Στυρέων Ν.Ευβοίας» (ΦΕΚ 857/Β/1999). 

7. Τις υπ’ αριθμ. 14014/31.12.2001 (ΦΕΚ 1826/Β/2001) και 
2011/2.3.2005 (ΦΕΚ 356/Β/21.3.2005) αποφάσεις Γ.Γ.Π. 
Στερεός Ελλάδας περί τροποποίησης του Οργανισμού 
Εσωτερικής Υπηρεσίας Δήμου Στυρέων Ν. Εύβοιας. 

8. Την υπ’ αριθμ. 3038/31.5.2007 απόφαση του Γ.Γ.Π. 
Στερεός Ελλάδας για παροχή εξουσιοδότησης του δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας». 

9. Την υπ’ αριθμ. 51/2007 απόφαση του Δημοτικού Συμ¬ 
βουλίου Στυρέων περί τροποποίησης του Οργανισμού 
Εσωτερικής Υπηρεσίας (Ο.Ε.Υ.) του Δήμου. 

10. Τη σύμφωνη γνώμη του Υπηρεσιακού Συμβουλίου 
Υπαλλήλων ΟΤΑ Ν. Εύβοιας, όπως διατυπώθηκε στο 
14ο/2.8.2007 πρακτικό του (θέμα 1°), αποφασίζουμε: 

Εγκρίνουμε την υπ’ αριθμ. 51/2007 απόφαση του Δη¬ 
μοτικού Συμβουλίου Στυρέων που αφορά την τροπο¬ 
ποίηση του Οργανισμού Εσωτερικής Υπηρεσίας (Ο.Ε.Υ.) 
του Δήμου Στυρέων, που μέχρι σήμερα ισχύει, ως προς 
το άρθρο 10 ως εξής: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατα¬ 
τάσσονται στους βαθμούς Δ (εισαγωγικός), Γ, Β και 
Α(καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού, στις ορ¬ 
γανικές θέσεις, περιγράφονται στο π.δ. 37α/1987, 
π.δ. 22/1990, π.δ. 194/1988, π.δ. 172/1992, π.δ. 368/1992 και 
π.δ. 50/2001. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος _ Θέσεις 


ΠΕΙ Οικονομολόγος 

1 (μία) 

ΠΕ3 Πολιτικών Μηχανικών 

1 (μία) 

ΠΕΙ Διοικητικού 

1 (μία) 

ΠΕ5 Μηχανολόγων 

1 (μία) 

ΣΥΝΟΛΟ 

4 (τέσσερις) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

θέσεις 

ΤΕ5 Τεχνολόγων Τοπογράφων Μηχανικώνΐ (μία) 

ΤΕ17 Διοικητικών - Λογιστών 

1 (μία) 

ΤΕ Διοικητικού (Δ/νσης Επιχειρήσεων) 

1 (μία) 

ΣΥΝΟΛΟ 

3 (τρεις) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

θέσεις 

ΔΕΙ Διοικητικών 

6 (έξι) 

ΔΕ23 Ειδικού Προσωπικού 

2 (δύο) 

ΔΕ24 Ηλεκτρολόγων 

1 (μία) 

ΔΕ28 Χειριστών Μηχανημάτων 

1 (μία) 

ΔΕ29 Οδηγών Αυτ/του 

4 (τέσσερις) 

ΔΕ30 Τεχνιτών γενικά 

1 (μία) 

ΣΥΝΟΛΟ 

15 (δεκαπέντε) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

θέσεις 


ΥΕ16 Εργατών 

(καθαριότητας, υδρονομείς έργων, κλπ) 10 (δέκα) 
ΣΥΝΟΛΟ 10 (δέκα) 

Η πλήρωση των θέσεων αυτών θα γίνεται σύμφωνα 
με τις διατάξεις του ν. 2190/1994, όπως ισχύει. 

Κατά τα λοιπά ισχύει ο Ο.Ε.Υ. του Δήμου που δημο- 
σιεύθηκε στο υπ’ αριθμ. 857/24.5.1999 ΦΕΚ. 

Από την ανωτέρω τροποποίηση επέρχεται μεταβολή 
στον προϋπολογισμό του Δήμου Στυρέων που σύμφωνα 
με την υπ’ αριθμ. 5597/16.10.2007 βεβαίωση Δημάρχου 
υπάρχουν αντίστοιχες πιστώσεις στον προϋπολογισμό 
του Δήμο για την κάλυψη της μισθοδοσίας του υπη- 
ρετούντος προσωπικού. Η μελλοντική επιβάρυνση του 


προϋπολογισμού του Δήμου από την υπ’ αριθμ. 51/2007 
απόφαση του Δημοτικού Συμβουλίου Στυρέων δεν είναι 
δυνατόν να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Οκτωβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ ΤΣΙΜΠΡΙΚΙΔΟΥ 

-♦- 

Αριθμ. ΦΓ10/49384 (7) 

Συμπλήρωση της υπ’ αριθμ. 2/2007 (ΦΕΚ 1930/25.9.2007 
τ.Β) απόφασης της Ολομέλειας του Ελεγκτικού Συ¬ 
νεδρίου (σε Συμβούλιο) περί συγκροτήσεως των Τμη¬ 
μάτων του Ελεγκτικού Συνεδρίου για το δικαστικό 
έτος 2007-2008 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του π.δ/τος 774/1980 
«περί κωδικοποιήσεως κ. λ. π.». 

2. Της παρ. 4 του άρθρου 23 του ν. 1756/1988, όπως 
ισχύει. 

3. Των υπ’ αριθμ. ΦΓ8/15686/8.7.2002 (ΦΕΚ 1242/23.9.2002 
τ.Β’) και ΦΓ8/22431/ 6.10.2004 (ΦΕΚ 1620/1.11.2004 τ.Β’) απο¬ 
φάσεων της Ολομέλειας του Ελεγκτικού Συνεδρίου. 

4. Της παρ. ε’ της 2/2007 (ΦΕΚ 1930/25.9.2007 τ.Β’) απο- 
φάσεως της Ολομέλειας του Ελεγκτικού Συνεδρίου. 

5. Τις ανάγκες της Υπηρεσίας, αποφασίζουμε: 

Συμπληρώνουμε την υπ’ αριθμ. 2/2007 (ΦΕΚ 1930/ 

25.9.2007 τ.Β’) απόφαση της Ολομέλειας του Ελεγκτικού 
Συνεδρίου σε Συμβούλιο και τοποθετούμε το Σύμβουλο 
Δημήτριο Πέππα στο II Τμήμα και τη Σύμβουλο Δέσποινα 
Κωνσταντάρα - Καββαδία στο IV Τμήμα του Ελεγκτικού 
Συνεδρίου για το υπόλοιπο του δικαστικού έτους 2007- 
2008, ήτοι μέχρι 15.9.2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 
Ο Πρόεδρος 

ΓΕΩΡΓΙΟΣ-ΣΤΑΥΡΟΣ ΚΟΥΡΤΗΣ 

-♦- 

Αριθμ. 090/12 (8) 

Ορισμός του Περιφερειακού Υποκαταστήματος ΙΚΑ - 
ΕΤΑΜ Καρδίτσας ως αρμόδιο για την έκδοση απο¬ 
φάσεων απονομής σύνταξης, με βάση τις Κοινοτι¬ 
κές διατάξεις και τις Διμερείς Συμβάσεις κοινωνικής 
ασφάλισης. 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις του άρθρου 27 παραγρ. 1 περίπτ. β’ του 
π.δ. 266/1989 «Οργανισμός του Ιδρύματος Κοινωνικών 
Ασφαλίσεων» (ΦΕΚ 127/Α71989). 

2. Το γεγονός ότι με τις ρυθμίσεις της παρούσας δεν 
προκαλείται δαπάνη σε βάρος του προϋπολογισμού 
του Ιδρύματος. 

3. Την αναγκαιότητα συντόμευσης των διαδικασιών 
λειτουργίας των υπηρεσιακών μονάδων του Ιδρύματος, 
αποφασίζουμε: 

1. Ορίζουμε το Περιφερειακό Υποκατάστημα του ΙΚΑ- 
ΕΤΑΜ Καρδίτσας ως αρμόδιο για την έκδοση αποφά¬ 
σεων απονομής σύνταξης και επιδομάτων τύπου σύντα¬ 
ξης, με βάση τις Κοινοτικές διατάξεις και τις Διμερείς 
Συμβάσεις κοινωνικής ασφάλισης. 

Το Περιφερειακό Υποκατάστημα ΙΚΑ-ΕΤΑΜ Καρδίτσας 
έχει αρμοδιότητα ως προς το παραπάνω αντικείμενο, 
για τις αιτήσεις των ασφαλισμένων που κατοικούν στην 
ασφαλιστική του περιοχή καθώς και στις ασφαλιστικές 
περιοχές των Τοπικών Υποκαταστημάτων και Παραρ¬ 
τημάτων που υπάγονται σε αυτό. 


2. Οι παραπάνω ρυθμίσεις ισχύουν για τις αιτήσεις των 
ασφαλισμένων οι οποίες θα υποβληθούν στις Υπηρεσίες 
του Ιδρύματος από 1.1.2008. 

Μέχρι την παραπάνω ημερομηνία θα εφαρμόζονται 
τα ήδη ισχύοντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2007 

Ο Διοικητής 
ΓΕΩΡΓΙΟΣ ΜΕΡΓΟΣ 

